CELEX: 62015CN0496
Language: lv
Date: 2015-09-22 00:00:00
Title: Lieta C-496/15: Lūgums sniegt prejudiciālu nolēmumu, ko 2015. gada 22. septembrī iesniedza Landessozialgericht Rheinland-Pfalz, Mainz (Vācija) – Alphonse Eschenbrenner/Bundesagentur für Arbeit

21.12.2015   
            
            
               LV
            
            
               Eiropas Savienības Oficiālais Vēstnesis
            
            
               C 429/8
            
         Lūgums sniegt prejudiciālu nolēmumu, ko 2015. gada 22. septembrī iesniedza Landessozialgericht Rheinland-Pfalz, Mainz (Vācija) – Alphonse Eschenbrenner/Bundesagentur für Arbeit
   
   (Lieta C-496/15)
   (2015/C 429/12)
   Tiesvedības valoda – vācu
   
      Iesniedzējtiesa
   
   
      Landessozialgericht Rheinland-Pfalz, Mainz
   
   
      Pamatlietas puses
   
   
      Prasītājs: Alphonse Eschenbrenner
   
   
      Atbildētāja: Bundesagentur für Arbeit
   
   
      Prejudiciālie jautājumi
   
   
               1)
            
            
               Vai ar Eiropas Savienības primāro un/vai sekundāro tiesību normām (it īpaši LESD 45. pantu un Regulas (ES) Nr. 492/2011 (1) 7. pantu) ir saderīga situācija, kad darba devēja maksātnespējas gadījumā Vācijā nodarbinātam darba ņēmējam, kurš dzīvo citā dalībvalstī, kurš nav ienākuma nodokļa maksātājs Vācijā un kuram izmaksājamais darba devēja maksātnespējas pabalsts saskaņā ar viņam piemērojamām tiesību normām nav apliekams ar nodokli, no viņa darba samaksas, pamatojoties uz kuru aprēķina viņam pienākošos maksātnespējas pabalstu, tiek nosacīti ieturēti nodokļi, kas Vācijas nodokļu maksātājam tiktu ieturēti no darba samaksas, ja viņš darba devējam vairs nevar izvirzīt prasījumu par bruto atalgojumam piemērojamās nodokļu daļas samaksu?
            
         
               2)
            
            
               Ja atbilde uz pirmo jautājumu ir noliedzoša, vai saderība ar Eiropas Savienības primāro un/vai sekundāro tiesību normām ir tanī gadījumā, ja darba ņēmējs šādā situācijā darba devējam joprojām var izvirzīt prasījumu par bruto atalgojumam piemērotās nodokļu daļas samaksu?
            
         
      (1)  Eiropas Parlamenta un Padomes 2011. gada 5. aprīļa Regula (ES) Nr. 492/2011 par darba ņēmēju brīvu pārvietošanos Savienībā (OV L 141, 1. lpp.).